Illum il-Kummissjoni adottat pakkett addizzjonali ta' miżuri eċċezzjonali biex tappoġġa lis-settur tal-inbid, wara l-kriżi tal-coronavirus u l-konsegwenzi tagħha fuq is-settur. Is-settur tal-inbid huwa fost is-setturi agroalimentari l-aktar milquta, minħabba l-bidliet rapidi fid-domanda u l-għeluq ta' ristoranti u bars madwar l-UE, fatturi li ma ġewx ikkumpensati bil-konsum domestiku. Dawn il-miżuri ġodda jinkludu l-awtorizzazzjoni temporanja għall-operaturi biex jorganizzaw huma stess miżuri tas-suq, iż-żieda fil-kontribuzzjoni tal-Unjoni Ewropea għal programmi ta' appoġġ nazzjonali għall-inbid, u l-introduzzjoni ta' pagamenti bil-quddiem għad-distillazzjoni u l-ħżin ta' kriżi. Il-Kummissarju għall-Agrikoltura u l-Iżvilupp Rurali Janusz Wojciechowski stqarr: “Is-settur tal-inbid kien fost is-setturi l-aktar milquta mill-kriżi tal-coronavirus u mill-miżuri ta' lockdown relatati li ttieħdu madwar l-UE. L-ewwel pakkett ta' miżuri speċifiċi għas-suq adottat mill-Kummissjoni diġà pprovda appoġġ sinifikanti. Madankollu, l-inċertezzi dwar l-iskala reali tal-kriżi fil-livell tal-UE u dak globali, u monitoraġġ mill-qrib tas-suq wassalna biex nipproponu pakkett ġdid ta' miżuri għas-settur tal-inbid. Fiduċjuż li dawn il-miżuri se jipprovdu riżultati konkreti malajr għas-settur tal-inbid tal-UE u li dalwaqt se jipprovdu stabbiltà.” Il-miżuri eċċezzjonali jinkludu: Minbarra dawn il-miżuri ta' appoġġ għas-settur tal-inbid, is-settur tal-frott u l-ħaxix se jgawdi wkoll minn żieda fil-kontribuzzjoni tal-UE (minn 50% għal 70%) għall-programmi ġestiti minn organizzazzjonijiet ta' produtturi. Dan se jipprovdi iktar flessibbiltà għall-organizzazzjonijiet ta' produtturi fl-implimentazzjoni tal-programmi tagħhom. Dawn il-miżuri jikkomplementaw il-pakkett adottat reċentement, li kien ta' benefiċċju għas-settur tal-inbid permezz tal-flessibbiltà pprovduta taħt il-programmi ta' appoġġ għas-suq. Pereżempju kien jinkludi flessibbiltà akbar ta' għodod biex jiġi kkontrollat il-potenzjal tal-produzzjoni, l-hekk imsejħa għodda tal-ħsad bikri, u l-possibbiltà li jiġu inklużi miżuri temporanji ġodda bħall-ftuħ tad-distillazzjoni tal-inbid f'każ ta' kriżi jew għajnuna għall-ħżin ta' kriżi tal-inbid. Barra minn hekk, il-Kummissjoni dan l-aħħar nediet żewġ sejħiet għall-proposti għal programmi ta' promozzjoni li għandhom l-għan li jappoġġaw is-setturi l-aktar milquta mill-kriżi, inkluż is-settur tal-inbid. Iż-żewġ sejħiet se jibqgħu miftuħa sas-27 ta' Awwissu 2020. Għal aktar informazzjoni L-appoġġ għas-settur agrikolu u dak alimentari waqt il-kriżi tal-coronavirus Ir-rispons tal-UE għall-coronavirus Il-miżuri tas-suq tal-Politika Agrikola Komuni L-inbid fl-UE Frott u ħaxix Commission Implementing Regulation